*Bilag 1.3: Tilskud*

Ansøger skal afgive et bud på det samlede tilskud for hele tilladelsesperioden. Buddet kan maksimalt udgøre 280 mio. kr. Ansøger skal oplyse om fordelingen af tilskuddet over tilladelsesperioden på fire år, idet der maksimalt kan udbetales 70 mio. kr. pr. sendeår fra programvirksomhedens start.

I vurderingen af ansøgningen, vægter størrelsen af det samlede tilskud for hele tilladelsesperioden, som ansøger tilbyder at kunne drive radiokanalen for, med 25 pct.

Radio- og tv-nævnet kan afvise unormalt lave bud efter en forudgående høring af den pågældende ansøger. Ved unormalt lave bud forstås bud, hvor de budgetterede omkostninger er væsentligt lavere end de omkostninger, der er sædvanlige for markedet, og hvor ansøger ikke i tilstrækkelig grad har underbygget og dokumenteret, hvorledes disse væsentligt lavere omkostninger kan opnås.

Ansøger kan tidligst vælge at påbegynde sin programvirksomhed den 1. november 2019 og senest den 1. juli 2020.

Bemærk, at skemaet, som fremgår af næste side, udelukkende skal udfyldes for de fire sendeår, hvor radiokanalen vil sende. Buddet kan maksimalt udgøre 280 mio. kr. i alt.

Eksempler på den maksimale fordeling af tilskud:

* Sendeperiode 1. november 2019 frem til 31. oktober 2023

Ansøger ønsker at påbegynde programvirksomheden den 1. november 2019 og kan derfor maksimalt angive et tilskud på 11,670 mio. kr. for 2019 (2/12 x 70). Tilskud for 2020, 2021 og 2022 kan maksimalt være 70 mio. kr. pr. år. Endeligt kan tilskuddet for 2023 i dette eksempel være på maksimalt 58,330 mio. kr. (10/12 x 70).

* Sendeperiode 1. maj 2020 frem til 30. april 2024

Ansøger ønsker at påbegynde programvirksomheden den 1. maj 2020 og kan derfor maksimalt angive et tilskud på 46,670 mio. kr. for 2020 (8/12 x 70). Tilskud for 2021, 2022 og 2023 kan maksimalt være 70 mio. kr. pr. år. Endeligt kan tilskuddet for 2024 i dette eksempel være på maksimalt 23,330 mio. kr. (4/12 x 70).

Ansøger bedes venligst udfylde nedestående skema og afgive sit bud på det samlede tilskud for hele tilladelsesperioden på fire år med udgangspunkt i den planlagte sendestart. Buddet kan maksimalt udgøre 280 mio. kr. i alt.

|  |  |  |  |  |  |  |
| --- | --- | --- | --- | --- | --- | --- |
|  | **2019***Sendeperiode:* *Maks. 2 mdr.* | **2020***Sendeperiode:**Maks. 12 mdr.**Min. 6 mdr.* | **2021***Sendeperiode:**12 mdr.* | **2022***Sendeperiode:**12 mdr.* | **2023***Sendeperiode:**Min. 10 mdr.**Maks. 12 mdr.* | **2024***Sendeperiode:**Maks. 6 mdr.* |
| **Årligt tilskud** |  |  |  |  |  |  |
| **Samlet tilskud***(Svarende til summen af tilskud for de enkelte år, maksimalt 280 mio.kr. i alt)* |  |

Bilagets uddybende beskrivelse kan ikke betragtes som udtømmende, idet der henvises til det samlede udbudsmateriale, herunder bekendtgørelsen.

Dato:

Underskrift, tegningsberettigede: